Mamoru Móri, prvý japonský astronaut
**Astronauti Japonska** sú ľudia z Japonska, ktorí absolvovali kozmonautický výcvik.

Lety astronautov NASDA v raketoplánoch
--------------------------------------

Príbeh letov japonských astronautov začal v roku 1979 americkou ponukou na účasť v programe vedeckých výskumov v laboratóriu Spacelab-1. Ponuka priniesla ovocie v roku 1984, keď pre laboratórium Spacelab-J NASDA stanovila vedecký program a začala výber japonských účastníkov letu. 20. júna 1985 boli ohlásené mená troch nových astronautov, boli to Mamoru Móri, Takao Doi a Čiaki Naitó. Všetci traja sa na palube amerických raketoplánov opakovane dostali do vesmíru, prvý Móri so Spacelab-J pôvodne plánovaným na rok 1988, po havárii Challengera a odložení letov však až v roku 1992 (let STS-47).

Let novinára televízie TBS
--------------------------

27. marca 1989 sa japonská televízia TBS (Tokyo Broadcasting System) dohodla s Glavkosmosom na lete japonského novinára na stanicu Mir. Zo zamestnancov televízie boli vybraní dvaja kandidáti, Tojohiro Akijama a Rjóko Kikučiová, a v októbri 1989 začali prípravu vo Hviezdnom mestečku. Let Akijamu prebehol v decembri 1990.

Lety astronautov NASDA (od roku 2003 JAXA) v raketoplánoch k ISS
----------------------------------------------------------------

NASA rátala s japonským modulom Kibó už v plánovanej orbitálnej stanici Freedom, preto v roku 1992 NASDA rozšírila oddiel svojich astronautov o Kóičiho Wakatu. A v roku 1996 výcvik začal ešte Sóiči Noguči, to sa už však malo lietať k ISS. Keď bola konečne sprevádzkovaná Medzinárodná vesmírna stanica (ISS), boli pre prácu na stanici v roku 1999 do oddielu NASDA zapojený ešte traja ďalší astronauti, Satoši Furukawa, Akihiko Hošide a Naoko Suminová (neskôr vydatá Jamazakiová). Stanicu ISS navštívili japonskí astronauti v roku 2000, 2005 a dvakrát v roku 2008, kedy sa podieľali na inštalácii modulu Kibó. 

25. februára boli oznámené výsledky 5. výberu astronautov JAXA. Oddiel astronautov rozšíril od 1. apríla 2009 civilný pilot Takuja Onis a podplukovník vojenského letectva Kimija Jui. Od marca do júla 2009 bol členom posádky ISS Kóiči Wakata. Začiatkom septembra 2009 oznámila JAXA dodatočne rozšírenie oddielu astronautov ešte o jedného člena, novým astronautom sa stal lekár Norišige Kanai. Vzápätí, k 13. septembra 2009, z oddielu JAXA odišiel Takao Doi, dôvodom bol jeho prechod do Úradu OSN pre vesmírne záležitosti vo Viedni.

Japonský vesmírny turista
-------------------------

V roku 2004 sa medzi vážnymi záujemcami o platený kozmický let objavil japonský podnikateľ Daisuke Enomoto. Koncom roka 2005 podpísal dohodu so Space Adventures a v marci 2006 začal prípravu na let. Mesiac pred letom bol zo zdravotných dôvodov vyradený z posádky, do vesmíru sa preto nedostal.

Prehľad astronautov Japonska
----------------------------

### Astronauti JAXA (do 2003 pod názvom NASDA)

| Meno | V oddieli od | Oddiel | Lety | Celkom vo vesmíre | Odchod z oddielu | Plánované lety |
| --- | --- | --- | --- | --- | --- | --- |
| Mamoru Móri | 20. júna 1985 | JAXA | STS-47, 1992STS-99, 1999 | 19d 4h 10m | aktívny |  |
| Takao Doi | 20. júna 1985 | JAXA | STS-87, 1997STS-123/ISS, 2008 | 31d 10h 46m | 13. septembra 2009 |  |
| Čiaki Mukaiová(rod. Naitó) | 20. júna 1985 | JAXA | STS-65, 1994STS-95, 1998 | 23d 15h 40m | aktívna |  |
| Kóiči Wakata | 28. apríla 1992 | JAXA | STS-72, 1996STS-92/ISS, 2000Expedícia 18/19/20 (STS-119/ISS/STS-127), 2009 | 159d 10h 48m | aktívny |  |
| Sóiči Noguči | 29. mája 1996 | JAXA | STS-114/ISS, 2005Expedícia 22/23 (Sojuz TMA-17/ISS), 2009/10 | 177d 3h 5m | aktívny |  |
| Satoši Furukawa | 10. februára 1999 | JAXA | neletel |  | aktívny | Expedícia 28/29,máj – november 2011 |
| Akihiko Hošide | 10. februára 1999 | JAXA | STS-124/ISS, 2008 | 13d 18h 13m | aktívny | Expedícia 32/33,2012 |
| Naoko Jamazakiová | 10. februára 1999 | JAXA | STS-131/ISS, 2010 | 15d 2h 47m | aktívna |  |
| Takuja Óniši | 1. apríla 2009 | JAXA | neletel |  | aktívny |  |
| Norišige Kanai | 12. septembra 2009 | JAXA | neletel |  | aktívny |  |

### Kozmonauti TBS

| Meno | Výcvik od | Organizácia | Lety | Celkom vo vesmíre | Výcvik do |
| --- | --- | --- | --- | --- | --- |
| Tojohiro Akijama | október 1989 | TBS | Sojuz TM-11/Mir/Sojuz TM-12, 1990 | 7d 21h 54m |  |
| Rjóko Kikučiová | október 1989 | TBS | neletela |  | december 1990 |

### Kozmonaut turista

| Meno | Výcvik od | Organizácia | Lety | Celkom vo vesmíre | Poznámky |
| --- | --- | --- | --- | --- | --- |
| Daisuke Enomoto | február 2006 | súkromník | neletel |  | v auguste 2006 odvolaný z posádky |

Referencie
----------

*Tento článok je čiastočný alebo úplný preklad článku Astronauti Japonska na českej Wikipédii.*

1. ↑  IVANOV. *ASTROnote* [online]. REV. 2009-02-26, [cit. 2009-02-27]. Dostupné online. (po rusky)
2. ↑   *JAXA Selects Additional Astronaut Candidate for ISS Crewmember* [online]. JAXA, 2009-09-08, [cit. 2009-09-09]. Dostupné online. Archivované 2009-09-11 z originálu. (po anglicky)
3. ↑   *zverejneného Data. Takao Doi* [online]. NASA, rev. 2009-08-01, [cit. 2009-09-19]. Dostupné online. (po anglicky)
4. ↑   *JAXA Astronaut Activity Report, December 2008* [online]. Tokio: JAXA, rev. 2009-02-23, [cit. 2009-09-07]. Dostupné online. (po anglicky)
5. ↑   *Press release: Selection of Astronaut Akihiko Hoshide as a Member of the ISS Expedition Crew* [online]. Tokio: JAXA, 2009-11-18, [cit. 2009-11-18]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Astronauti Japonska**

Externé odkazy
--------------

* IVANOV, Ivan, a kol. *Космическая энциклопедия ASTROnote* [online]. Moskva: [cit. 2008-11-22]. Kapitola Япония. Dostupné online. (po rusky)
* *Japan Aerospace Exploration Agency* [online]. [Cit. 2009-01-17]. Kapitola JAXA's Astronauts. Dostupné online. Archivované 2007-03-21 z originálu. (po anglicky)


|  |  |
| --- | --- |
| Portal | Kozmonautický portál |